钦定古今图书集成/历象汇编/乾象典/第075卷 > 《观象玩占》 > 晨雾 杨慎
## 钦定古今图书集成/历象汇编/乾象典/第075卷 > 《观象玩占》 > 晨雾 杨慎

安宁之境，杪秋初冬，天将晴霁，晨必大雾，千里一白，如银色界。须臾日出，霞彩辉焕，亦奇观也。

“元冥当凛节，白雾翳晨朝。”明月朦胧阁，清霜暧桥
冰澌工织水，花凇惯封条。岚市天褰幕，烟坰陆涌潮。
凫亹迷独钓，鹿径滑归樵。文彩南山豹，威凌北塞貂。
驷星收闪闪，曦景焕昭昭。梅信悬知近，凭他酒斾招。